tomron87/hebrew-wikipedia-sentences-corpus huggingface dataset:
מימין, על הקיר, יש את פרסקו הצליבה מאת רינלדו מנטובאנו, עם סן לונגינוס למרגלות הצלב.
ממול, מציאת דמו של ישו, עם אנדרו הקדוש בעננים אוחז בצלב.
במרכז הקפלה, מעל המזבח, יצירת מזבח מאת ג'וליו רומנו המתארת את המדונה, יוסף הקדוש, יוחנן הקדוש ולונגינוס הקדוש.
גם הסרקופגים המכילים את שרידי הקדוש לונגינוס ואדלברט המבורך (?-1059) נמצאים בקפלה.
הביתן לתצוגת הדם היקר של ישו, בהזמנת הדוכסית אנה איזבלה גונזגה מגוסטלה, הועבר ליד העמוד הימני בכניסה לכנסייה בשנת 2022, לאחר שחזורה.
מהאטריום יוצאים ארבעת המדליונים עם העלייה (אסכולת מנטנה, עם סינופיה של המאסטר), הקדושים אנדרו ולונגינוס (אסכולת מנטניה), המשפחה הקדושה עם הקדושים אליזבת וג'ובאנינו (קורג'יו) וההפקדה (קורג'יו) ), היום במוזיאון הדיוקזי.
בסוף המאה ה-16 נבנתה קריפטה עם עמוד עמודים מתומן, שנועדה לשכן את שריד "הדם היקר", שהוצב במזבח במרכז, ואת קברי הגונזגות שלא נבנו.
כמה מבני משפחת גונזגה נקברו בבזיליקה:
פדריקו הראשון גונזגה († 1484), המרקיז השלישי של מנטובה.
אלאונורה דה מדיצ'י († 1611), אשתו של וינצ'נזו הראשון גונזגה.
וינצ'נזו הראשון גונזגה († 1612), הדוכס הרביעי של מנטובה.
אלאונורה גונזגה (†1612), בתו של פרנצ'סקו הרביעי גונזגה.
לודוביקו גונזגה (†1612), בנו של פרנצ'סקו הרביעי גונזגה.
פרדיננדו גונזגה († 1626), הדוכס השישי של מנטובה.
באוגוסט 2015 הועלתה ההצעה לבניית אגן שיש מלבני, ברוחב 4.7 מ', בטרנספט הצפון-מערבי של הבזיליקה וליד הכניסה לפיאצה לאון בטיסטה אלברטי.
ואורך 2 מ', לטבילת מבוגרים.
ביציע הימני של הכנסייה נמצא עוגב הצינורות, שנבנה ב--1850 על ידי האחים סרסי מברגמו (אופוס 604).
לכלי שתי מקלדות של 73 קלידים ופדלבורד ישר של 27 צלילים; יש לו תיבת הילוכים מכנית לחלוטין והוא נמצא בתוך מארז זהב מפוסל בעושר, יצירה בסגנון נאו-קלאסי מאת פאולו פוצו; החזית מורכבת משלושה קודקודים של הרגיסטר הראשי.
בּזִיקֶבִּי (בגאורגית: ბზიკები, מילולית: צרעות) היא להקת פופ גאורגית שהוקמה בשנת 2008. הלהקה זכתה באירוויזיון הילדים 2008 עם השיר "בזז..".
הלהקה נבחרה לייצג את גאורגיה באירוויזיון 2026.
הלהקה מורכבת מגיורגי שִׁיוֹלַאשׁווִילִי (בגאורגית: გიორგი შიოლაშვილი; נולד ב-7 במרץ 1998), מָרִיָם קִיקוּאשׁווִילִי (בגאורגית: მარიამ კიკუაშვილი; נולדה ב-22 בינואר 1998) ומָרִיָם תַאתוּלַאשׁווִילִי (בגאורגית: მარიამ თათულაშვილი; נולדה ב-5 באפריל 1998).
הלהקה זכתה באירוויזיון הילדים 2008 שנערך ב-22 בנובמבר 2008 בלימסול שבקפריסין עם שירה "בז...".
במהלך הופעתם, לבשו חברי הלהקה תלבושות עם פסים שחורים וצהובים הדומים לדבורים, ושרו בשפה מומצאת.
הם זכו בתחרות עם סך של 154 נקודות.
בחודש ינואר 2026 הוכרזה הלהקה כנציגת גאורגיה באירוויזיון 2026. הלהקה צפויה להשתתף בחצי הגמר הראשון של התחרות, שייערך ב-12 במאי 2026 בווינה שבאוסטריה.
בָּזֶל היא עיר בקנטון בזל-שטאדט שבצפון שווייץ.
בזל היא העיר השלישית בגודלה בשווייץ, עם 174,793 תושבים (2014) בעיר עצמה, מתוכם כ-2,500 יהודים, ו-731 אלף תושבים במטרופולין שלה (2004).
העיר נוסדה על ידי הרומאים בשנת 43 לפני הספירה, ובוצרה על ידי הקיסר ואלנטינוס בשנת 374 לספירה.
אוניברסיטת בזל, שנוסדה בשנת 1460, היא האוניברסיטה העתיקה ביותר בשווייץ.
בשנת 1897 התכנס בעיר הקונגרס הציוני העולמי הראשון.
בזל ידועה כבירת התרבות של שווייץ.
עם כמעט ארבעים מוזיאונים ברחבי הקנטון ומגוון רחב של פעילויות תרבות, בזל מפורסמת בזכות מוסדות האמנות והתרבות ברמה העולמית, מה שהופך את העיר לאחד ממרכזי התרבות הגדולים באירופה ביחס לגודלה ולאוכלוסייתה.
המוזיאון העירוני לאמנות מציג את מה שנחשב באופן נרחב כאוסף האמנות הציבורי החשוב ביותר בשווייץ.
האוסף נחשב למוזיאון האמנותי הציבורי העתיק ביותר בעולם.
השפה המדוברת בבזל היא גרמנית שווייצרית, אך לצד הגרמנית הרשמית משמש בה ניב אלמאני מקומי הקרוי גרמנית בזלית.
בשנת 2019, בזל נכללה בעשר הערים עם איכות החיים הגבוהה ביותר בעולם על פי דירוג מרסר (Mercer), יחד עם שתי ערים שווייצריות נוספות – ציריך וז'נבה.
בתקופת האימפריה הרומית הוקם יישוב בשם אוגוסטה רוריקה כ-10 עד 20 ק"מ מהמיקום הנוכחי של בזל, ומצודה הוקמה על הגבעה שבה ניצבת כיום הקתדרלה של בזל.
התגלתה גם התיישבות קלטית שקדמה להתיישבות הרומאית.
העיר נקראה בלטינית באזיליאה (Basilea או Basilia), ושם זה תועד לראשונה בשנת 374.
המדיארים החריבו את העיר בשנת 917. פלישותיהם פסקו רק לאחר שהובסו בשנת 955 על ידי אוטו הראשון, קיסר האימפריה הרומית הקדושה.
בשנת 999 העניק רודולף השלישי מבורגונדי לבישוף של בזל את מנזר מוטיה-גרנדוול (Kloster Moutier-Grandval) ושטח של 540 מיילים רבועים סביבו.
מאז ועד לרפורמציה נשלטה בזל בידי נסיך-בישוף.
בשנת 1019 החל היינריך השני, קיסר האימפריה הרומית הקדושה בהקמתה של הקתדרלה של בזל.
בשנים 1225–1226 הוקם גשר מעל נהר הריין, ובזל הקטנה (Kleinbasel) הוקמה כדי להגן עליו.
הקמת הגשר מומנה במידה רבה על ידי הקהילה היהודית, שנוסדה בעיר כמאה שנה קודם לכן.
במשך מאות שנים היה זה הגשר הקבוע היחיד מעל הנהר, בין ימת קונסטנץ לים.
במהלך המאה ה-13 נוסדו בעיר 15 גילדות, שתרמו למוניטין של העיר, להשפעתה ולהכנסותיה ממסים על סחורות בשוק המתפתח של העיר.
מגפת "המוות השחור" החלה באירופה בשנת 1347, אך הגיעה לבזל רק ביוני 1349. הגילדות האשימו במגפה את היהודים, ודרשו להוציאם להורג, וכך נעשה בינואר 1349. רק יהודים מעטים הצליחו להימלט לאלזס.
בשנת 1356 החריבה רעידת אדמה חלק ניכר מהעיר ומצודות בסביבתה.
בשנת 1412 (או קודם לכן) נוסד בית ההארחה הנודע Zum Goldenen Sternen.
במהלך המאה ה-15 הפכה בזל למרכז של הנצרות המערבית, ובין השאר נבחר בה האנטי-אפיפיור פליקס החמישי.
בתקופה זו הוקמה אוניברסיטת בזל, וטכנולוגיית הדפוס הובאה לעיר על ידי חניכיו של גוטנברג.
בשנת 1500 הושלמה הקמתה של הקתדרלה של בזל.
אוניברסיטת בזל היא האוניברסיטה הוותיקה ביותר בשווייץ, משנת 1460. פעלו בה ארסמוס, פאראצלסוס, דניאל ברנולי, לאונרד אוילר, יעקב בורקהרדט, פרידריך ניטשה, טדאוש רייכשטיין, קרל יאספרס, קרל גוסטב יונג וקרל בארת.
בשנת 1521 הסתיימה שליטתו של הבישוף בעיר, לאחר שהגילדות הכריזו על נאמנות רק לקונפדרציה השווייצרית.
העיר שמרה על נייטרליות במהלך המלחמה השוואבית בשנת 1499, אף שנשדדה בידי שני הצדדים הלוחמים.
בסוף המלחמה הופרדה, למעשה, שווייץ מהאימפריה הרומית הקדושה.
ב-9 ביוני 1501 הצטרפה בזל לקונפדרציה השווייצרית, כקנטון ה-11 שלה, קנטון בזל.
באמנת ההצטרפות נקבע שבמקרה של סכסוך בין קנטונים אחרים תישאר בזל נייטרלית, ותציע שירותי גישור ליריבים.
בשנת 1529 הפכה העיר לפרוטסטנטית.
המהדורה הראשונה של יצירתו של ז'אן קלווין, Christianae religionis institutio, המציגה את הקלוויניזם, יצאה לאור בבזל במרץ 1536. בשנת 1543 יצא לאור בבזל ספרו של אנדריאס וסאליוס, "על אודות מבנה הגוף האנושי", ספר האנטומיה האנושית הראשון.
בשנת 1578 החל המדפיס אמברוזיוס פרובן להדפיס את התלמוד בבלי, מהדורה כמעט מלאה.
בשנת 1662 נוסד בבזל מוזיאון לאמנות.
ב-3 ביולי 1874, גן החיות הראשון של שווייץ, גן החיות בזל, פתח את שעריו בדרום העיר לעבר בינגן.
בשנת 1897 התקיים הקונגרס הציוני הראשון בבזל בהנחיית תיאודור הרצל.
בעיר השווייצרית, שנבחרה גם בגלל הנייטרליות הפוליטית שלה, הועברה מה שמכונה 'תוכנית בזל', שמטרתה להקים מדינת לאום יהודית.
בשנת 1912 נשא ז'אן ז'ורס נאום בקתדרלת בזל לרגל קונגרס האינטרנציונל הסוציאליסטי אשר יצא למנוע את פרוץ המלחמה הכללית.
בשנים 1918–1919 שביתת עובדים כללית שיבשה את המדינה בין התאריכים 11 עד 14 בנובמבר 1918 והתחדשה בבזל בין התאריכים 31 ביולי עד 9 באוגוסט 1919.
כך, בשנת 1958, הבורגנות בבזל והקומונה ריאהן היו הראשונות, בשווייץ דוברת הגרמנית, שהכירו בזכות ההצבעה לנשים.
בשנת 1967 הצביעו תושבי בזל בעד קניית שלוש יצירות אמנות של הצייר פבלו פיקאסו שהיו בסכנה להימכר והוצאתן מהמוזיאון המקומי לאמנות, בגלל משבר כלכלי מצד משפחת הבעלים.
בכך הפכה בזל לעיר הראשונה בעולם שבה אוכלוסיית קהילה פוליטית החליטה באופן דמוקרטי לרכוש יצירות אמנות למוסד ציבורי.
פיקאסו התרגש כל כך מהמחווה שהוא העניק לעיר שלושה ציורים נוספים.
בשנת 2025 התרחש אירווזיון 2025 בעיר בזל עקב זכייתו של נמו בשנה שלפני זה בעיר מאלמו, שוודיה.
באירווזיון זה זכה הזמר ג'יי-ג'יי האוסטרי.
השינוי בגודל האוכלוסייה של בזל במהלך השנים מוצג בתרשים הבא:
בזל היא מרכז תעשייתי לתעשיית הכימיה והתרופות, פועלות משם בין היתר החברות: נוברטיס, Syngenta, Clariant, Ciba Specialty Chemicals.
היא אחד ממרכזי המסחר החשובים ביותר בשווייץ.
נמלה על הריין חשוב ביותר.
בזל מפורסמת מאוד בגלל הירידים המתקיימים בה מדי שנה כמו ארט בזל, יריד האומנות הגדול בעולם, ושוק התכשיטים (בזלוורלד) המתקיים באביב.
נכון ל-2024, בזל נמצאת במקום החמישי בדירוג הערים היקרות בעולם של חברת הייעוץ האמריקאית מרסר.
בזל מדורגת אחרי ז'נבה (רביעית) ולפני ברן (שישית).
בעיר ממוקם מטה של חברות "קופ" ו"מנור".
פריי שטראסה הוא רחוב קניות עתיק במרכז העיר.
בבזל קיימות מזרקות רבות אשר על כל אחת ואחת מהן ניתן לראות דרקון או בסיליסק מאבן.
בבזל יש מערכת חשמליות מסועפת הפועלת ברחבי העיר ביעילות רבה.
בבזל פועל נמל הסחורות היחיד של שווייץ, על גדות הריין, המאפשר הובלת מטענים מבזל לנמל רוטרדם, וממנו לרחבי תבל.
נמל התעופה המשרת את בזל הוא נמל התעופה בזל-מילוז-פרייבורג, השוכן בצרפת בעיירה סן-לואי, 6 ק"מ מצפון מערב לבזל.
נמל התעופה משרת גם את מילוז שבצרפת ופרייבורג שבגרמניה.
בית הנתיבות מחולק לשני חלקים, האחד משרת את צרפת והאחר – את שווייץ.
בבזל יש שלוש תחנות רכבת בינלאומיות, המשרתות את רשתות הרכבות של שווייץ, גרמניה וצרפת.
אחת מהן, תחנת בזל באדן , היא בחלקה טריטוריה גרמנית.
בבזל מתקיים אחד האירועים הגדולים ביותר בשווייץ, קרנבל הפאסנאכט.
זהו קרנבל מסורתי בן מאות שנים, שתפקידו היה לגרש את החושך של החורף ולזרז את בוא האביב.
תהלוכת הלפידים הוחלפה בתהלוכת פנסי נייר, והחוגגים עוטים תחפושות מושקעות, שתפקידן בין היתר לגרש את החושך, והם צועדים בתהלוכות מלוות במוזיקה אופיינית של תופי מצעד וחלילי פיקולו.
הקרנבל מתחיל ביום שני, אחרי יום רביעי של האפר, בין אמצע פברואר לתחילת מרץ, ונמשך 3 ימים.
בבזל מתקיים מדי שנה, מאז 1970, יריד אמנות בינלאומי.
במקביל מתקיים יריד זה בשלושה מוקדים נוספים: מיאמי ביץ', הונג קונג, ופריז.
ביריד מציגות גלריות רבות ואלפי אמנים מרחבי העולם, מתחום הפיסול, מיצב, וידאו ארט וציור.
זוהי למעשה פלטפורמה עולמית המחברת בין אספנים, גלריות, אמנים וקהל רב.
עבודות רבות מוצגות בקנה מידה גדול מאוד.
הקהילה היהודית בבזל נוסדה במאה ה-12. בינואר 1349 (גזרות ק"ט) נרצחו מרבית בני הקהילה, כ-600 נפש, לאחר שהואשמו בגרימתה של מגפת "המוות השחור".
היהודים המבוגרים נאספו למגדל עץ שהוקם לצורך זה, ושם נשרפו חיים, ו-140 ילדים הוטבלו לנצרות.
רק יהודים מעטים הצליחו להימלט לאלזס.
ב-1362 ניתנה רשות ליהודי מאלזאס להשתקע בבזל, ואחריו הגיעו יהודים נוספים.
ב-1397 שוב הואשמו היהודים בהרעלת בארות, ונאלצו להימלט מהעיר.
במשך כ-400 שנה לא התקיימה בבזל קהילה יהודית, ועל יהודים נאסרה הלינה בעיר (בזמן ועידת הכנסייה בשנים 1431–1449 שכנו בעיר יהודים אחדים באופן זמני).
בסוף המאה ה-16 הפכה בזל למרכז לדפוס עברי (על ידי מדפיסים נוצרים, שהסתייעו במגיהים יהודים), ונדפס בה התלמוד הבבלי לראשונה באופן מצונזר על ידי הכנסייה הנוצרית.
ב-1603 נאספו בפרנקפורט נציגי קהילות באשכנז ואסרו להדפיס ספר בבזל או בשאר אשכנז ללא נטילת רשות.
תקנה זו נבעה מהחשדות שהיו כלפי ספרים שהודפסו בעיר בזל באותה עת.
ב-1789 נמלטו כאלף יהודים מאלזאס לבזל, וקיבלו בה מקלט זמני.
יהודים שנכנסו לבזל נדרשו לשלם מס, שבוטל ב-1798. באמצע המאה ה-19 שוב גורשו היהודים מבזל.
בשנת 1866 ניתן שוויון זכויות ליהודי שווייץ, ובמסגרתו בוטלו ההגבלות על שהייתם בבזל.
בבזל נערך הקונגרס הציוני הראשון, בעידודו של רב העיר הרב ד"ר אשר מיכאל (ארתור) כהן, וכמה מהקונגרסים המאוחרים יותר של התנועה הציונית.
הקונגרס התקיים באולם הקונצרטים העירוני, המשמש לכך גם כיום (Stadt-Casino) ובו מוצב שלט בעברית ובגרמנית לזכר האירוע.
בסופו של הקונגרס הראשון הועלתה "תוכנית בזל".
בבזל נמצא גם "מלון שלושת המלכים", שעל מרפסתו צולמה תמונתו המפורסמת של תאודור הרצל.
בעת מלחמת העולם השנייה מצאו פליטים יהודים רבים מקלט זמני בבזל.
במוזיאון היהודי בבזל (Jüdisches Museum der Schweiz, Musée juif de Suisse, Museo Ebraico della Svizzera) מוצגים מסמכים מהקונגרס הציוני הראשון, מכתבים של הרצל ומוצגים נוספים הקשורים למורשת הקהילה היהודית בבזל.
כיום, ישנה בבזל קהילה חרדית (IRG), וקהילה אורתודוקסית-כללית (IGB), בראשה עומד הרב משה באומל.
קיים גם מניין בנוסח ספרד.
בנוסף, מצוי בבזל בית חב"ד בניהולו של הרב זלמן וישצקי.
כמו כן ישנה בעיר קהילה ליברלית (קהילת מגוון) בהנהגת הרבה אביגיל בן דור ניב, המונה מעל למאה חברים וחברות.
הקהילה הוקמה על ידי קומץ חברות הקהילה הכללית, אשר ביקשו לאפשר לנשים לקחת חלק פעיל בבית הכנסת.
קהילה זו היא הקהילה היחידה באזור שסידור התפילה שלה אנגלי-גרמני-עברי.
בזק החברה הישראלית לתקשורת בע"מ המוכרת בשם המקוצר בזק היא חברת תקשורת ישראלית המספקת שירותי טלפון ואינטרנט.
החברה הוקמה ב-1980 כחברה ממשלתית האחראית על שירותי התקשורת בישראל, שהופרדו ממשרד התקשורת שבמסגרתו פעלו עד להקמת החברה.
מאז קום המדינה ניתנו שירותי הטלפוניה באמצעות משרד ממשלתי: תחילה משרד התחבורה ואחר כך משרד הדואר, ששינה שמו למשרד התקשורת.
במסגרת זו הייתה הפרדה בין ההכנסות להוצאות.
הכסף שנגבה עבור שירותים אלו הועבר ישירות למשרד האוצר, אך כל הוצאה דרשה אישור ממשלתי.
מצב זה הגביל מאוד את כוח האדם והלוגיסטיקה, וגרם, בין השאר, להמתנה ארוכה מאוד להתקנת קווי טלפון (במקרים רבים, אף מספר שנים) ולשירות גרוע באופן כללי.
כל שינוי וחידוש בשירותי הטלפון הצריך בירוקרטיה במתן אישורים, לכן שירות הטלפון של משרד התקשורת לא היה יכול להתאים עצמו בצורה דינמית לשינויי הסביבה והטכנולוגיה.
גם לאחר הפיכתה לחברה ממשלתית חלו על החברה תקנות והגבלות, אך במידה כזו שאפשרה לחברה להגיב במהירות יחסית לנעשה בשוק.
בינואר 1964 הועבר לשר הדואר, אליהו ששון, דו"ח של ועדה בראשות צבי דינשטיין שהמליצה להעביר את שירותי הטלפוניה בישראל לידי חברה, שבשלב ראשון יהיו מניותיה בידי הממשלה.
להמלצות התנגדו עובדי משרד הדואר, מנכ"ל המשרד, ח.
בן מנחם והשר אליהו ששון והן לא יושמו.
יצחק מודעי כשר תקשורת ביקש ב-1979 להקים את חברת הטלפוניה, אולם נתקל בהתנגדות, בין השאר של נציב שירות המדינה אברהם פרידמן.
העובדים לעומת זאת תמכו בהקמת החברה בתקווה להעלאת משכורותיהם.
מנכ"ל החברה המיועד היה גדעון לב, מנכ"ל משרד התקשורת, אולם עם התמשכות הליכי הקמת החברה המינוי לא יצא אל הפועל.
בדצמבר 1980 מינה יצחק מודעי את דירקטוריון החברה, ובראשה את ישראל סחרוב.
החוק להפעלת החברה כחברה ממשלתית האחראית על שירותי התקשורת בישראל, עבר בכנסת באמצע 1982 ואז מונה מנכ"ל, צבי אמיד.
אולם החברה לא הופעלה בגלל מריבות על סמכויות, עד תחילת 1984. עם הקמת החברה עמד תור הממתינים להתקנת טלפון ב-250,000.
בשנת 1997 נפתח שוק השיחות הבינלאומיות לתחרות, ולתחום נכנסו שתי חברות: 012 קווי זהב, ו-013 ברק.
פעילותה של בזק בתחום זה עברה לחברה-הבת שלה, "בזק בינלאומי" בקידומת 014. בשנת 2004 נכנסו חברות נוספות לתחום זה (אינטרנט זהב בקידומת 015, נטוויז'ן בקידומת 017, אקספון בקידומת 018), והתגברה התחרות בתחום זה.
בנובמבר 2000 אישר שר התקשורת בנימין בן אליעזר לבזק להפעיל שירות ADSL וכך נפתח בישראל עידן הפס הרחב.
במסגרת האישור, איפשר שירות ה-ADSL קישור בקצב מהיר בין ספקי האינטרנט ללקוח באמצעות מודם ADSL שמותקן על קו הטלפון של בזק.
בזק נעתרה לבקשת משרד התקשורת לפרק השירות למרכיבים (Unbundling) בשיטת Bit Stream access.
לצורך זה התאפשר לספקי האינטרנט להתחבר לשירות בסיב אופטי, או באמצעות חברת בזק ל-DSLAM במתקני חברת בזק.
המערכת נבנתה עבור בזק על ידי חברת פרסונטה (Personeta), חברת הזנק ישראלית.
כמעט עשור לאחר מכן, ב-2013 הוחלפה המערכת באחת חדשה, שנבנתה לבד על ידי מתכנתים בתוך בזק על בסיס קוד פתוח בתקשורת "קמיליו", שהתפתח בדומה לאסטריסק.
בשנת 2004 החברה השיקה גם "נתב שיחות עסקי", המיועד לעסקים קטנים וגדולים.
השירות הוא הראשון שהופעל ממשפחת שירותי Network IVR, ואפשר ניתוב שיחות נכנסות באמצעות תפריט קולי.
עם השקת שירות נתב עסקי הציגה החברה את המספור העסקי החדש - 1-599.
בשנת 2005 החלה בזק בהקמת תשתית לשירות IP Centrex.
בשנת 2006 איבדה בזק את הבלעדיות על שוק השיחות המקומיות, כשמשרד התקשורת החל במתן רישיונות לשירותי טלפוניה פנים ארצית.
במסגרת התיקון בחוק התקשורת ניתנת אפשרות על ידי שימוש ברישיון מפ"א (מפעיל פנים ארצי) לספק שירותי תקשורת לשוק הציבורי והפרטי תחת מגבלות מסוימות.
כמו כן, באותה שנה החלו מגעים בין חברת yes לבין בזק.
בתחילת 2008 החליטה בזק להשקיע בפריסת טכנולוגיית ה-NGN.
לצורך ההקמה רכשה בזק מתג איתותים של Telesis שנועד להחליף מערכת איתות ותיקה בפרוטוקול SS7, הפועלת ברשת בזק מאז 1993, והמופעלת בין המתגים בהליך קדם הקמת השיחה.
עד אותה עת, הטופולוגיה של רשת התקשורת של בזק הייתה בנויה על ליבה, שאחריה יש כ-120 מרכזות פזורות בישראל.
מהמרכזות יוצאים קווים לארונות הסעף ברחוב, ומשם מתחברים קווים לבתים.
פריסת רשת ה-NGN שינתה משמעותית מצב זה, כשהתבטל הצורך במרכזות.
הקו עובר מרשת הליבה היישר לארונות הסעף הנקראים MSAG.
בקיץ 2012, לקראת פתיחת אולימפיאדת הקיץ בלונדון הכריזה החברה על הגדלת ליבת הרשת שלה לקיבולת בהיקף של 100 ג'יגה-בייט.
זאת, על מנת לאפשר לגולשים לצפות בשידורי האולימפיאדה ברשת.
בתקופה זו שדרגה החברה את הקיבולת בשיעור הגלישה פי 10 באזורים רבים בארץ, הידועים כאזורי העומס העיקריים, על מנת לאפשר למרב הלקוחות לגלוש בו זמנית ללא תקלות והפרעות וכן לקלוט ולהעביר את כמות התנועה הרבה על גבי רשת האינטרנט.
כמו כן נערך עיבוי לליבת הרשת ולנפח התנועה בה, בהתבסס על המתגים של ג'וניפר.
בשנת 2012 הקימה בזק מוקד שירות ראשון למגזר הבדואי, ביישוב חורה, כדי לשפר את השירות וכדי לספק תעסוקה לנשים בדואיות.
בנובמבר 2012 חשפה בזק מתקן תקשורת נייד (מת"ן), מערך גיבוי הניתן לשינוע.
מתקן התקשורת משמש גיבוי חם לכ-100 חדרי תקשורת ברחבי הארץ.
במקרה של פגיעה במתקן התקשורת המרכזי בעיר, המשתק את כלל קווי התקשורת והשירותים באותה עיר וסביבתה, ישונע המת"ן לאתר הנפגע, יוצב בסמוך לו ויחובר לכבלי התקשורת שישיבו את שירותי התקשורת לתקינותם במהירות המרבית.
בנובמבר 2013 נודע כי בזק מבצעת שדרוג גדול לטובת חברת הבת פלאפון והדור הרביעי בסלולר.
הפעילות כוללת הקמת רשת IP חדשה שתשמש את פלאפון לטובת הדור הרביעי בסלולר, וכן מפעילים נוספים שיהיו מעוניינים בשירותים החדשים שהרשת תציע.
הרשת החדשה שתקים בזק תיכנס בהדרגה כרשת ייעודית לסלולר והיא תתפקד כרשת שלישית במקביל לרשתות הייעודיות לאינטרנט ולאינטרנט לעסקים.
הרשת החדשה תאפשר לפלאפון לנהל בעצמה את תעבורת הנתונים ברשת שלה, דבר שעד אז נעשה על ידי בזק עצמה.
על ידי כך מקבלת פלאפון עצמאות וגמישות בניהול משאבי הרשת, נושא שהוא מאוד קריטי וחשוב ברשתות דור רביעי בגלל הגידול בתעבורת תקשורת הנתונים ובגלל הצורך לאפשר יישומים רבים במהירויות גבוהות יותר.
באותו חודש החלה החברה לשווק נתב חדש בשם SUPER-WIFI.
ביולי 2015 השיקה החברה שירות בית חכם המאפשר ללקוח לנהל את הבית באמצעות רכיבים שונים.
באוגוסט 2016 השיקה בזק עיר חכמה כאשר מודיעין נבחרה, במסגרת העיר החכמה הותקנו חיישנים שונים לניהול חנייה, אשפה, מים ועוד.
בסוף אוגוסט 2012, דירקטוריון החברה אישר פרויקט תשתיתי "Fiber NGN" בהיקף השקעה של מיליארדי שקלים שבמסגרתו ייפרשו סיבים אופטיים עד לבית הלקוח.
הפרויקט הוא המשך למיזם ה-NGN שהסתיים ב-2013. החברה פרסה 15–20 אלף קילומטרים של סיבים במיזם לאורך כשבע שנים, עד 2020.
באפריל 2013 שלח משרד התקשורת לבזק מכתב הדורש תוכנית מפורטת של פריסת הסיבים האופטיים עקב החשש של המשרד שהחלטה על מבנה הרשת עשויה להשפיע בעתיד על "השוק הסיטונאי", במסגרתו הספקיות רוכשות רוחב פס מחברות התשתיות וינהלו אותו בעצמן במקום שחברת התשתית תעשה זאת.
המכתב כלל דרישה לתיאור מפורט של ניסויים שנעשו עד כה בפריסת סיבים אופטיים ברשת הגישה שיכלול בין היתר מיפוי גאוגרפי של מרחב הניסוי, הכולל תיאור אתר הניסוי, שמות רחובות הניסוי, מספר לקוחות שהשתתפו בניסוי וסיווגם כלקוחות פרטיים/עסקיים.
כמו כן, דרש המשרד תיאור טופולוגיות שונות לפריסת סיבים אופטיים ברשת הגישה והשוואה ביניהם ופירוט העדפות בזק לבחירה בטופולוגיה הנבחרת עבור סוגי לקוחות שונים.
בנוסף דרש המשרד מידע לגבי הרשת הקיימת של בזק וכיצד היא פרוסה וכן מידע לגבי טכנולוגיות שהחברה מתכוונת ליישם עד שתשלים את פריסת הסיבים האופטיים בכל שטחה של ישראל.
לקראת סוף שנת 2021 הודיעה בזק כי פרסה סיבים אופטיים למיליון בתי אב.
בשנת 2023 בזק עברה החברה את רף 2 מיליון משקי הבית בישראל אליהם נפרסה תשתית של סיבים אופטיים וכן צירפה החברה קרוב ל-400 אלף לקוחות אינטרנט סיבים.
בינואר 2026 דיווחה החברה על מיליון לקוחות המחוברים לסיבים אופטיים.
שינויים רגולטוריים בעשור השני של המאה ה-21
בנובמבר 2014 אישר שר התקשורת את החלת רפורמת "השוק הסיטונאי" במסגרתה בזק תחויב להחכיר את התשתית הפיזית שלה לחברות מתחרות.
החברות המתחרות יוכלו למכור שירותי אינטרנט, טלפוניה ו-IPTV כאשר הן קונות מבזק תשתית במחיר שנקבע על ידי משרד התקשורת ומוכרות אותה לצרכן.
בפברואר 2015 נכנסה הרפורמה לתוקף, כאשר החברות סלקום ופרטנר טוענות כי בזק מערימה קשיים על יישום הרפורמה.
ביולי 2016 קבע היועץ המשפטי לממשלה כי בנימין נתניהו, ראש הממשלה המשמש גם כשר התקשורת, אינו יכול לטפל בענייניה של בזק בעקבות קשרי חברות עם בעלי קבוצת בזק, שאול אלוביץ'.
באוקטובר 2016 הנחה מבקר המדינה את השר צחי הנגבי שלא לעסוק בנושא ההפרדה המבנית של בזק, עד אשר תושלם הביקורת בנושא רפורמת השוק הסיטונאי.
עד יוני 2015, החזיקה בזק אשר בשליטת שאול אלוביץ', ב-49.8% ממניות חברת הלוויין yes.
בחודש זה רכשה בזק בעסקת בעלי עניין את יתרת המניות מחברת יורוקום שבבעלות אלוביץ'.
ב-20 ביוני 2017 הפכה לגלויה חקירה של הרשות לניירות ערך סביב אותה עסקה, במסגרת החקירה הגלויה פשטה הרשות על משרדי חברת בזק ו-yes, החרימה מסמכים ומחשבים וחקרה מנהלים בכירים ודירקטורים בשתי החברות.
מנכ"ל yes, רון אילון, וסמנכ"ל הכספים של yes, מיקי ניימן נחקרו ונשלחו למעצר בית למספר ימים.
שאול אלוביץ' נחקר אף הוא ונאסר עליו ליצור קשר עם עובדים בקבוצת בזק או יורוקום למשך מספר ימים, כמו כן הוצא נגדו צו עיכוב יציאה מהארץ.
גם מנכ"לית בזק, סטלה הנדלר, נחקרה בחשד למרמה.
לפעילות החקירה השפעה על מניית בזק והיא ירדה ב-11% במצטבר עד ל-25 ביוני, חמישה ימים לאחר תחילת החקירה הגלויה.
ב-13 ביולי 2017 הודיעה הרשות לניירות ערך כי מנכ"ל משרד התקשורת שלמה פילבר נחקר בחשד נוסף הקשור לבזק ולבעל השליטה בה, שאול אלוביץ', במסגרת פרשת בזק.
הרשות טענה כי פילבר העביר לבזק מסמכים מסווגים בעלי מידע משמעותי עבור החברה, וכי בכירי החברה העבירו את הערותיהם ואת התיקונים הנדרשים על גבי המסמכים.
ב-14 ביולי נשלח פילבר למעצר בית של שבועיים, על אלוביץ' והנדלר הוטל מעצר בית של 9 ימים.
לאחר תום תקופת מעצר הבית שבה הנדלר לעבודה במשרדי החברה, ובמרץ 2018 הודיעה על כוונתה לפרוש מהחברה תוך ארבעה חודשים.
בנובמבר 2020 פורסם שפרקליטות המדינה החליטה להעמיד לדין בפרשה זו את שאול ואור אלוביץ'; מזכירת "בזק" לשעבר עו"ד לינור יוכלמן; סמנכ"ל "בזק" לשעבר עו"ד עמיקם שורר; ומנכ"ל "yes" לשעבר רון אילון.
באפריל 2025 בוטל בהסדר מותנה כתב האישום נגד אילון, והוא הודה בעובדות המגבשות עבירת מנהלים בתאגיד והתחייב לשלם קנס בסך 180 אלף ש"ח.
ביוני 2019 נחתמה עסקה בשווי 485 מיליון ש"ח שבמסגרתה קרן סרצ'לייט ודוד פורר קנו 75% ממניות בי-קום שמחזיקה ב-26.3% ממניות בזק.
העסקה אושרה בנובמבר 2019. בנובמבר 2025 מכרו קרן סרצ'לייט ודוד פורר את החזקותיהם תמורת כ-2.7 מיליארד ש"ח.
שיתוף פעולה - אמזון, גוגל, מיקרוסופט
בשנת 2023 דווח כי בזק תאפשר לכלל הלקוחות להתחבר לעננים של אמזון AWS, גוגל, מיקרוסופט ואורקל, באמצעות שירות חדש בשם Hyper Connect.
שרותי טלפוניה מקומית ובינעירונית PSTN.
לבזק תשתית טלפוניה הגדולה בישראל, עם מרכזיות הפרוסות בכל רחבי הארץ.
באמצע 2014 היו לחברה כ-2.2 מיליון קווי מנויים אשר ביצעו ברבעון הראשון של 2014 כ-1.6 מיליון דקות יוצאות וקיבלו כ-1.4 מיליון דקות שיחה נכנסות.
שרותי תקשורת סלולרית באמצעות חברת הבת פלאפון.
ברבעון הראשון של 2014 היו לפלאפון כ-2.6 מיליון מנויים.
שירות תא קולי בשילוב פקס.
חיבור פס רחב לאינטרנט באמצעות הטכנולוגיות ADSL, ו-VDSL על גבי רשת ה-NGN.
באמצע 2014 היו לחברה כ-1.2 מיליון מנויים לאינטרנט, עם רוחב פס ממוצע של 20 מס"ש.
כ-97% ממנויי האינטרנט חוברו באמצעות ה-NGN.
לציבור הרחב בזק משווקת חבילות גלישה בקצב נתונים של עד 100 מס"ש, ובניסויים סגורים עד 1 גס"ש (גיגהסיביות לשנייה) בשיטות FTTB ו-FTTH.
שירותי ספק אינטרנט באמצעות בזק בינלאומי.
טלוויזיה בלוויין באמצעות Yes הטלוויזיה בלוויין.
ברבעון הראשון של 2014 היו ל-yes כ-607 אלף מנויים.
שירותי תקשורת בינלאומית באמצעות כבלים תת-ימיים.
תחזוקת משדרי תחנות רדיו מקומיות ומשדרי DTT של עידן+.
הפעלת תחנת הקשר הימי בחיפה - בין השנים 1986–2009 באחריות בזק, ומאז שנת 2009 באחריות בזק און ליין.
בספטמבר 2007 השיקה בזק את שירות B144 המשמש כמדריך טלפוני מקוון בו רשומים אנשים פרטיים ובתי עסק.
רשת ה-NGN משמשת כיום כתשתית דרכה החברה מספקת שירותי תקשורת למנויים.
הרשת נבנתה בין השנים 2008–2013 בהשקעה של כמיליארד שקל בשנה.
הרשת מבוססת על חיבור סיבים אופטיים בשיטת FTTC כך שהסיב מגיע מליבת הרשת עד ארון הסעף של בזק (שמכיל MSAG) הנמצא ברחוב.
ארונות ה-MSAG בבזק מסופקים על ידי 3 חברות: UTStarcom, טלדאטה ונוקיה סימנס נטוורקס, כאשר מרבית הארונות הם של נוקיה סימנס.
מארונות הסעף יוצאים זוגות כבלי נחושות המגיעים אל בתי המנויים.
ניתן לנצל את הכבל להעברת שירותי טלפוניה ואינטרנט בו זמנית, במקרה כזה הלקוח יתקין מפצלים מיוחדים על שקעי בזק בבית על מנת שהשירותים יוכלו לעבוד בצורה תקינה בו זמנית.
הארונות, שמכילים רכיבי ה-MSAG, תומכים בטכנולוגיית DSL על מנת לאפשר גישה לאינטרנט.
תקן ADSL תומך במהירויות גלישה עד 15 מגה, תקן VDSL תומך במהירויות גבוהות מ-15 מגה ועד מקסימום של 100 מגה נכון להיום.
המהירות המקסימלית אותה המנוי יכול לקבל, מושפעת משמעותית מאורך כבלי הנחושת אליהם מחובר המנוי, ככל שהמרחק מבית המנוי לארון הסעף גדול יותר, יש יותר שיבושים והפרעות על כבל הנחושת, ולכן המהירות תהיה קטנה יותר ולהפך.
על מנת להתגבר על מגבלת ההפרעות בכבל הנחושת, החברה החלה בשנת 2013 לבצע שדרוג של רשת ה-NGN בעזרת חברת אלקטל-לוסנט בעלות של עשרות מיליוני דולרים, ואשר יתפרס על פני מספר שנים.
אלקטל-לוסנט מספקת לבזק את טכנולוגיית ה-Vectoring הפועלת על תקן VDSL2. הטכנולוגיה מפחיתה את ההפרעות בכבל הנחושת, ומאפשרת לבזק לספק מהירויות גבוהות תוך שימוש בכבלי הנחושת של תשתית ה-NGN הקיימת.
לקראת סיום פריסת רשת ה-NGN, במהלך שנת 2012, החלה החברה את פרויקט Fiber NGN.
במסגרת פרויקט זה הסיבים האופטיים יגיע עד לבניין בשיטת FTTB או עד לשקע עצמו בשיטת FTTH.
כבר באותה שנה בזק קיימה ניסוי משתמשים בפתח תקווה ובו הצליחה להגיע למהירויות של 1 ג'יגה.
השירות הושק ללקוחות במרץ 2021 כאשר עד למועד זה נפרסה תשתית עבור 1.5 מיליון משקי בית.
בינואר 2016 פורסם כי החברה החלה ניסוי במודיעין לבחינת טכנולוגיית G.fast המאפשרת מהירות של עד 1 ג'יגה על גבי תשתית הנחושת.
שם החברה בראשיתה היה "בֶּזֶק" כחלופה עברית למילה טלקומוניקציה, העברת מידע בין גופים, תחום עיסוקה המרכזי של החברה.
סמליל החברה מראשיתה היה שמה מנוקד באותיות חתוכות בצבע כחול.
הסמל שונה בשנת 2001 לסמל מחודש וצבעוני הכולל את האות B.
סמל זה נוצר על ידי המעצב עדלי סטוק ושימש עד 2007. מטרת הצבעוניות הייתה לשחרר את החברה מהתדמית המונופוליסטית הכבדה וחוסר העדכניות, וכן לקשור את החברה לרעננות וחום אנושי בעזרת הצבעים.
הסלוגן שליווה את הלוגו היה: "בזק בכל עתיד שתבחר".
בשנת 2008 בוצע שינוי מותג נוסף במהלכו צומצמה צבעוניות המותג והאות B נצבעה בכחול.
המטרה הייתה ליצור בידול בין בזק לבין חברות התקשורת האחרות שלכל אחת מהן יש צבע המיוחס לה.
בנוסף הסלוגן שליווה את הלוגו של בזק היה: "הכי טוב בבית", ובמגזר העסקי: "עסקים מרגישים בבית".
מטרת החברה הייתה לייחס לעצמה שילוב בחיי היום יום של הלקוח בבית מתוך הרחבת השירותים שהעניקה ללקוחותיה.
בעקבות תהליך המיתוג, קיבל סמנכ"ל השיווק (ועד לאחרונה מנכ"ל בזק), רן גוראון, את תואר איש השיווק של השנה לשנת 2009.
במרץ 2017 בוצע שינוי בסמליל.
האות B עברה שינוי עיצובי, קוויה עוגלו כדי לשדר רכות, והסלוגן "הכי טוב בבית" הוחלף ב"להרגיש בבית".
המהלך היה כחלק מהשקת שירות "עסק חכם".
למרות התחרות בשוק התקשורת בישראל, בזק מוגדרת על ידי הרשות להגבלים עסקיים כמונופול בתחום הטלפוניה הקווית וכן בתחום תשתית האינטרנט.
על מנת להגביר את התחרות, מחירי החברה נמצאים בפיקוח, וכל מבצע חדש וסל שירותים צריך לעבור את אישור משרד התקשורת.
כתוצאה מכך משרד התקשורת מבטל מדי פעם מבצעים שהחברה מכריזה עליהם.
בפברואר 2014 עצר משרד התקשורת מבצע של החברה בטענה כי "חברת בזק מנסה לעשות שימוש בכוחה המונופוליסטי על מנת לדחוק באגרסיביות את שאר המתחרים".
עד שנת 2006 המבנה הארגוני של החברה היה גאוגרפי.
עם הפרטת החברה בוצע שינוי ארגוני, בוטלו חטיבות הביצוע הגאוגרפיות והוקמה חטיבה ללקוחות פרטיים וחטיבה ללקוחות עסקיים.
מזכירות הקבוצה והממונה על האכיפה
מיום הקמתה תיפקדה בזק כמונופול בכל תחומי התקשורת האלקטרונית עד להפרטתה ופתיחת השוק לתחרות במאי 1992 על ידי שר התקשורת רפאל פנחסי (ש"ס) בממשלתו האחרונה של יצחק שמיר ולאחר הבחירות שבהן נבחרה ממשלת רבין.
ממשלת ישראל החליטה על הפרטה של החברה ועל הפסקת הבלעדיות שלה במרבית תחומי פעילותה.
בשלב ראשון נמכרה חבילת מניות לחברה הבריטית Cable and Wireless, וזו מכרה אותן לאיש העסקים הישראלי גד זאבי.
במאי 2005 הופרטה החברה ונמכרה לקבוצת "אייפקס-סבן-ארקין" בראשות איש העסקים הישראלי חיים סבן.
בשנת 2010 מכרה קבוצת "אייפקס-סבן-ארקין" את השליטה בבזק לחברת אינטרנט זהב-קווי זהב, מקבוצת יורוקום - הנמצאת בבעלות איש העסקים הישראלי שאול אלוביץ'.
העסקה בוצעה באמצעות חברת הבת של אינטרנט זהב הנקראת "B קומיוניקיישנס".
ב-2011 הותר ל-B קומיוניקיישנס לרדת מתחת לשיעור המזערי של אחזקות במניית בזק.
בינואר 2014 התיר ראש הממשלה בנימין נתניהו שעבוד מניות השליטה בבזק, מה שאפשר לחברת B קומיוניקיישנס הנפקת איגרות חוב.
את תפקיד מנכ"ל בזק מילא עד לחודש אפריל 2013 אבי גבאי (שהיה קודם לכן מנכ"ל בזק בינלאומי), לאחר כ-6 שנים בתפקיד.
במהלך מרץ 2013 מונתה סטלה הנדלר לתפקיד זה.
החברה הודיעה כי תעזוב את התפקיד באוגוסט 2018 בשל מעורבותה בפרשת בזק-אלוביץ' וכי תמנה את דודו מזרחי במקומה.
רן גוראון שהיה מנכ"ל חברת הבת יס, החליף את דודו מזרחי בתפקיד מנכ"ל בזק בשנת 2022. ב-2024 מונה ניר דוד למנכ"ל, לאחר הודעת הפרישה של גוראון.
בזק בינלאומי - הוקמה בשנת 1996, בבעלות מלאה של בזק.
החברה מספקת שרותי תקשורת בינלאומית, שרותי נס"ר, שרותי אינטרנט שונים, משרדי החברה נמצאים בפתח תקווה.
בזק און ליין - הוקמה בשנת 2001, בבעלות מלאה של בזק.
החברה מתמחה במתן שרותי מוקדי שירות לקוחות.
פלאפון תקשורת - בבעלות מלאה של בזק.
החברה מספקת שירותי טלפון סלולרי.
Yes הטלוויזיה בלוויין (D.B.S) - בבעלות מלאה של בזק.
החברה מספקת שידורי טלוויזיה באמצעות לוויין ועל בסיס רשת האינטרנט (IP).
פורטל וואלה - עד שנת 2020 החזיקה בזק בפורטל באמצעות בחברת בזק בינלאומי.
בזקכל - הוקמה בשנת 1995, הייתה חברה בת בבעלות בזק וסיפקה פתרונות תקשורת לעסקים כגון מרכזיות.
בשנת 2006 רכשה בזק בינלאומי את החברה ומיזגה אותה לתוכה.
בזק זהב - הוקמה בשנת 1995, 75% ממניות החברה היו בבעלות בזק, יתר המניות היו בבעלות חברת מלם.
החברה סיפקה פתרונות להעברת מידע אלקטרוני בין ארגונים ובין בנקים.
בשנת 2006 רכשה בזק בינלאומי את המניות מידי חברת מלם ומיזגה את בזק זהב לתוכה.
BezeqSAT - עסקה בהעברת שידורי וידאו באמצעות הלוויין ומקום מושבה היה בתחנת הלוויינים בעמק האלה.
החברה נמכרה, יחד עם חטיבה 711 של בזק, אשר עסקה באספקת שירותי תקשורת באמצעות לווין בעבור אזורים ללא פריסה של תקשורת קווית או סלולרית (כגון אוניות, כלי טיס וכדומה), בשנת 2008 לחברת אר.אר מדיה.
מנכ"ל בזק בינלאומי: רון גלב (2023-)
בזלת היא סלע יסוד בסיסי ממוצא מגמטי הנוצר מהתקררות מהירה של לבה.
סלע הבזלת קשה מאוד, בנוי מגרגרים דקים ומשובץ בגבישים.
שכבת הבזלת העליונה שבזרם הלבה היא בדרך כלל נקבובית מאוד, מה שמשווה לסלע מרקם ספוגי קל משקל.
נקבוביות הבזלת מקורן בהילכדות גזים בסלע בעת היותו מותך והתגבשותו לפני התנדפות הגזים.
לחללים הנוצרים בבזלת קוראים וֶסִיקוּלוֹת.
בוֶסִיקוּלוֹת ימצאו לעיתים קרובות גבישים של המינרלים קַלצִיט, זאוליטים או קוורץ.
לעיתים תימצא זכוכית בבזלת, במיוחד בקרום החיצוני של זרם הלבה המתקרר במהירות (בדרך כלל בזרם לבה תת-מימי).
צבעה של בזלת שלא עברה תהליכי בליה הוא משחור ירקרק ועד שחור.
הצבע נקבע בשל המינרלים הסיליקטיים פירוקסן ופלגיוקלז (סוג של פצלת השדה) הבונים את הבזלת, יחד עם כמויות קטנות של מינרלים נלווים כגון המינרל הירקרק אוליבין (מינרל המכיל מגנזיום וברזל).
הבזלת מכילה כמה מינרלים הניתנים למיגנוט, החשובים שבהם מגנטיט ואילמֶניט.
השימוש במצפן עלול להיות בעייתי כשנמצאים בשדה שבו סלעי בזלת, משום שהבזלת מכילה את המינרל מגנטיט המשפיע על השדה המגנטי של המצפן.
בנוסף יש בגולן סלעי בזלת שהשדה שלהם שונה מהשדה המגנטי של כדור הארץ.
תופעה זו נגרמת בשל פליאומגנטיזם (מגנטיזם קדום), המראה סטייה בשדה המגנטי עד כדי היפוך מוחלט של 180 מעלות לעומת השדה המגנטי של כדור הארץ.
בהיסטוריה הגאולוגית של כדור הארץ ידועים היפוכים מגנטיים רבים.
בנקודת הפליאומגנטיזם נמצא סלע בזלת, ולגביו קיימת טענה כי סטייה של סלע מסוים זה נובעת לא מפליאומגנטיזם אלא מפגיעת ברק בזמן התמצקותו, אשר בעטיה נגרם שינוי בשדה המגנטי של הסלע.
טענה אחרת היא כי התקררות איטית של בזלת הנמצאת בתנועה מאפשר התמצקות של הסלע בכיוון מגנטי מסוים ואחר כך נמשכת תנועה של הסלע בזרם הלבה המזיז אותו ומשנה את כיוונו.
טענות אלה מתייחסות לסלעים בודדים ולא לשכבות נרחבות של בזלת המתאפיינות בסטייה מגנטית אחידה.
טעות נפוצה היא לכנות בשם בזלת את הגַבּרוֹ - סלע שצבעו שחור ומבנהו דומה לבזלת.
בניגוד לבזלת שהיא סלע פרץ (extrusive) – לבה שהתגבשה לסלע מוצק על פני האדמה, הגברו הוא סלע פלוטוני (intrusive) - מאגמה שהתגבשה לסלע מוצק מתחת לפני האדמה ונחשף על פני השטח בתהליכים טקטוניים ובליה.
בזלת תולאיטית – ענייה יחסית בסיליקה ובנתרן.
הבזלת כוללת את המינרלים פלגיוקלז (בעיקר לברדוריט), אוגיט, אורתופירוקסן, ותחמוצות ברזל וטיטניום, וכמעט שאין בה אוליבין.
בקטגוריה זו כלולים רוב הבזלות של קרקעית האוקיינוסים, רוב האיים הגדולים באוקיינוסים, וקילוחי הבזלת הגדולים כדוגמת אגן קולומביה שבאמריקה הצפונית.
"MORB" (ראשי תיבות באנגלית של Mid Ocean Ridge Basalt – בזלת של הרכס המרכז אוקיאני) - ענייה יחסית ביסודות שאינם תואמים.
בזלת מסוג MORB מתפרצת רק ברכסים אוקיאניים.
נהוג לחלק סוג בזלת זה לחלוקת משנה כדוגמת "NMORB" ו-"EMORB" (עשירה מעט יותר ביסודות שאינם תואמים)
בזלת עשירה באלומינה – עשויה להיות חסרה או רווית יתר בסיליקה.
הבזלת מכילה יותר מ-17% אלומינה (Al2O3) ובהרכבה היא בין הבזלת התולואיטית לבין הבזלת האלקלית, ההרכב העשיר יחסית באלומינה מבוסס על סלעים ללא פנוקריסטים של פלגיוקלז.
בזלת אלקלית ענייה יחסית בסיליקה ועשירה בנתרן, ויכולה להכיל פלדשפטואידים, פצלת שדה אלקלית ופלוגופיט.
בניגוד לבזלת תולאיטית מכיל סוג בזלת זה אוליבין.
בוניניט - בזלת או אנדזיט בעלי תכולת מגנזיום גבוהה שהתפרצו באגן קשת עורפית, המאופיינים בתכולת טיטניום נמוכה והרכב הכולל יסודות קורט.
בזלת עמודית היא שכבה בזלתית הבנויה מעמודים מצולעים.
התופעה מתרחשת בלב קילוח בזלתי שבו הקירור איטי.
במצב זה, הבזלת מתגבשת בצורת מנסרות (בדרך כלל משושות).
בריכת המשושים שברמת הגולן היא דוגמה יפהפייה לתופעה זו.
משטחי בזלת מצויים בארץ בגליל המזרחי (חלק מן הבתים בטבריה ובסביבתה בנויים מאבני בזלת), במכתש רמון, בכרמל וברמת הגולן, שעוצבה על ידי פעילות געשית רבה ולכן מרובים בה סלעי הבזלת.
משטחי בזלת קיימים בעולם במקומות רבים.
הידועים שבהם הם רמת דקן שבהודו, ורמת קולומביה שבמדינות וושינגטון ואורגון.
אך המקום המפורסם ביותר הוא כנראה אתר סוללת הענק (Giant's Causeway) שבצפון אירלנד.
40,000 עמודי בזלת צפופים בגובה של עד 12 מטר מצויים בחוף של צפון אנטרים (North Antrim).
המשטחים העליונים של העמודים דומים לשביל סלול המתחיל מתחתית המצוק ונמשך מתחת לפני המים.
רוב העמודים משושים, אך קיימים גם עמודים עם ארבע, חמש, שבע ואף שמונה פאות.
האתר הוכרז על ידי אונסק"ו כאתר מורשת עולמית.
קרום כדור הארץ שמתחת לאוקיינוסים עשוי ברובו מבזלת, ומכונה לכן שכבת הבזלת.
הקרום הבזלתי נוצר מהתקררות לבה הפורצת ברכסים מרכז אוקייניים כמו הרכס המרכז-אטלנטי.
גם מחוץ לכדור הארץ אותרו משטחי לבה.
האסטרונאוטים של תוכנית אפולו הביאו איתם דוגמאות של סלעי בזלת מהירח.
האזורים הנראים מהארץ ככתמים כהים על הירח וקרויים הימות של הירח, הם מישורי בזלת.
סלע הבזלת משמש למילוי בכבישים, לבנייה, ולעיתים אף מלטשים אותו לציפוי של בניינים.
בזק בינלאומי Tech היא חברה ישראלית המספקת שירותי טלפוניה בין-לאומית תחת הקידומת 014, ומשמשת כספק שירותי אינטרנט ושירותי IT בישראל.
בתאריך 1 בינואר 2023 שינתה את שמה ל-B בינלאומי Tech.
החברה הוקמה בשנת 1996 על ידי חברת בזק, והיא בבעלות מלאה שלה.
בזק הקימה את החברה במטרה לרכז את תחום הטלפוניה הבין-לאומית (בקידומת 014) בידי חברה שתמשיך להיות בבעלותה, משום שמשרד התקשורת החליט להפקיע את המונופול שהיה לה בתחום התקשורת הבין-לאומית, ולתת רישיונות למפעילים בין-לאומיים נוספים.
בשנת 1999, בניהולו של אורי יוגב, החלה החברה לספק שירותי אינטרנט.
באותה שנה היא הקימה את האתר חדשות.קום שהיה אתר החדשות הראשון בעברית.
ב-2005, לקראת פתיחת ענף התקשורת המקומית לתחרות, ניתן לחברה טווח המספרים 074–414 לניסויי טלפוניה קווית מבוססת אינטרנט, והיא אף החלה בשיווק השירות, אך לא ניתן לה רישיון, עד שחברת בזק תאבד לפחות 15% משליטתה בתחום הטלפוניה הקווית במגזר הפרטי, ולכן נאלצה להפסיק את השירות.
בתאריך 8 בפברואר 2009 העניק משרד התקשורת לחברה רישיון טלפון קווי מבוסס אינטרנט (VOB) והקצה לה את הקידומת הקווית 076-5.
בשנת 2006, עם תהליך הפרטת החברה האם, החלה קבוצת בזק למזג חברות בנות, כך רכשה בזק בינלאומי את חברת בזקכל, שהוקמה בשנת 1995, גם היא מקבוצת בזק, ואשר סיפקה פתרונות תקשורת לעסקים ומיזגה אותה לתוכה.
מאז החלה בזק בינלאומי לפעול במגזר השירותים לעסקים.
עוד באותה שנה רכשה החברה את מניות חברת "בזק זהב" מידי חברת מלם ומיזגה אותה לתוכה.
בתחילת שנת 2007 רכשה בזק בינלאומי את חברת "אקטקום", אשר סיפקה שירותי אינטרנט מאז שנת 1993. המיזוג בפועל בוצע ביולי 2007.
בינואר 2012 השלימה בזק בינלאומי הנחת כבל תקשורת אופטי תת-ימי בין ישראל ומערב אירופה בשם JONAH, באורך 2,300 קילומטר ובקיבולת פוטנציאלית של יותר מ-7 טרה-ביט לשנייה, בממשקים של 40 ג'יגה-ביט.
המערכת מותאמת להעברת מידע בממשקי 100 ג'יגה-ביט.
במרץ 2014 הודיעה החברה על הקמת מרכז תקשורת (Point of Presence) בהונג קונג עבור לקוחות המבקשים שירותי תקשורת נתונים בין ישראל למזרח הרחוק.
מרכז התקשורת של בזק בינלאומי הוקם באתר של חברת EQUINIX, שמפעילה חוות שרתים ברחבי העולם.
האתר ממוקם במרכז העסקי והפיננסי של הונג קונג, מחובר ליותר מ-50 ספקי תשתית שונים ומספק לבזק בינלאומי אפשרות להתחבר לעשרות מפעילים בין-לאומיים, כגון China Telecom, Hutchison, PCCW ואחרים.
עד להקמת מרכז התקשורת במזרח הרחוק, התעבורה בין ישראל למזרח הרחוק נשענה על מרכזי התקשורת של החברה באירופה.
בסוף שנת 2014 השיקה בזק בינלאומי את אתר שירותי הענן "Virtual Nest", המאפשר לרכוש שרתים וירטואליים (IaaS).
בפברואר 2018 החברה החלה לשווק את שירות הטלוויזיה המוזל "stingTV" של yes.
משנת 2000, הפרזנטור של החברה הוא הקומיקאי שלום אסייג אשר מדובב את התוכי הירוק.
בינואר 2020 השיקה החברה את שירות Gamer+ לקהילת הגיימרים, המאפשר לשחקנים שיפור של עד 30% במדדי המשחק המרכזיים ושיפור של כ־20 milliseconds ב-latency (שיהוי).
לשם כך עסקה החברה בפריסה של נתיבים חדשים של הכבל התת-ימי לערים מרכזיות באירופה בהן יושבים שרתי המשחקים הפופולריים.
כתוצאה מהאיסור על ביטול ההפרדה המבנית בבזק, בשנת 2018 היא החלה את פרויקט "אלפא", שנוצר על מנת לאחד את שלוש חברות הבת שלה - בזק בינלאומי, yes, ופלאפון כך שיפעלו כמקשה אחת וינוהלו יחדיו על הנהלה אחת, תוך ייעול בכוח העובד בחברות וסינרגיה בין השירותים המוצעים בחברות.
כתוצאה מההתייעלות פוטרו מאות עובדי בזק בינלאומי.
בעקבות כך התאחדו ועדי בזק בינלאומי ופלאפון למאבק משותף אשר הוביל לכך שבמרץ 2022 הוחלט לבטל המיזוג בין בזק בינלאומי ל-yes.
בזק בינלאומי מספקת הגנות סייבר ללקוחות פרטיים ושיחות בינלאומיות מחוץ לישראל באמצעות הקידומת 014. בעבר החברה סיפקה שירותים לצרכנים כמו חיבור לרשת וחבילת טריפל עם שירות טלוויזיה מבית yes הטלוויזיה בלוויין, אך ב־2023 הועברה הפעילות הצרכנית לבזק.
כיום החברה פועלת במגזר העסקי ומספקת שירותי תקשורת ומחשוב, ובהם מפרויקטים בתחום האינטגרציה ותשתיות מחשוב, הקמה וניהול רשתות תקשורת, שירותי אינטרנט בטכנולוגיות שונות, שירותי מחשוב ענן מקומיים ובינלאומיים, מרכז ניטור, שליטה ובקרה לאירועי אבטחת מידע (SOC - Security Operating Center) והגנה מפני איומי סייבר.
לבזק בינלאומי רשת חוות השרתים הגדולה בישראל ובפריסה גלובלית המונה כ-12 מתקנים: 7 מתקנים ברחבי העולם (לרבות בהונג קונג), המחוברים ברשת הנתונים הבין-לאומית של החברה, ו-5 מתקנים בישראל, כולל מתקן תת-קרקעי המספק שירותי DR.
בזנ"ט (ר"ת: ברזל זווית נגד טנקים), הידוע גם בשם קיפוד צ'כי, הוא מנגנון הגנה סטטי העשוי מברזל, שנועד למנוע מעבר כלי רכב משוריינים.
בזכות צורתו, הוא שומר על יעילותו גם אם יתהפך על ידי פיצוץ קרוב.
השם הלועזי, "קיפוד צ'כי", מתייחס למקום שבו נעשה בהם שימוש לראשונה, גבול צ'כיה–גרמניה, שם הוצבו על ידי הצבא הצ'כי כמכשולים לטנקים.
הם היו חלק ממערכת ביצורים מאסיבית שבנתה צ'כוסלובקיה (אך לא הספיקה להשלים), ערב מלחמת העולם השנייה.
מערכת ביצורים זו נפלה לידי הגרמנים ב-1938, לאחר כיבוש חבל הסודטים בהסכם מינכן.
במהלך מלחמת העולם השנייה נפרס הבזנ"ט לחופי האוקיינוס האטלנטי כחלק מהחומה האטלנטית.
כך למשל, במהלך הפלישה לנורמנדי, נתקלו כוחות הלוחמים בקיפודים צ'כיים שמוקמו קרובים במיוחד לקו החוף.
על ראשי ה"קיפודים" הורכבו מוקשים ופגזים ישנים, ומטרת המכשולים הללו הייתה להשמיד נחתות בזמן הגאות.
ברמת הגולן ניתן לראות גם היום בזנ"טים ששימשו כחלק ממערכת ההגנה של המוצבים הסוריים לפני מלחמת ששת הימים.
הקיפוד עשוי משלושה חלקי ברזל בעלי פרופיל בצורת האות ר' (או L) המחוברים יחדיו ליצירת צלב מרחבי.
זרועות הקיפוד מצוידות ב"כפות רגליים" מרובעות כדי למנוע שקיעה בקרקע, וכמו כן בחריצים לחיבור חוטי תיל דוקרני בין הקיפודים.
גובהם של קיפודים צ'כיים גדול יותר ממרווח גחונם של הטנקים.
כאשר טנק מנסה לעבור במקום שבו מונח מערך של קיפודים צ'כיים, זחל הטנק לא יכול לטפס על הקיפוד, ומאידך גחונו של הטנק עשוי "לעלות" על הקיפוד כך שזחל הטנק מאבד את מגעו עם הקרקע ויכולתו של הטנק לנוע קדימה אובדת.
אם טנק עולה על קיפוד במהירות, ייתכן שיכולת תמרונו תאבד כליל עד לחילוצו.
כיום משמש הכינוי בזנ"ט גם למוט ברזל בודד בעל פרופיל ר' או Y, המכוּנה גם "ברזל זווית".
בַּזַּלֵּתִּי (גאורגית: ბაზალეთი) מחוז היסטורי במזרח גאורגיה.
הממוקם סביב העיירה דושתי (מצחתה מתיאנתי), סמוך לכפר ואגם בשם בזלתי.
המחוז ההיסטורי שכן על הגדה הימנית של נהר האראגווי, והיה המחוז הדרום-מערבי ביותר בשרשרת של מחוזות בעמק אראגווי.
היא השתרעה מדרום לטירת אנאנורי בצפון ועד לסביבת מוחראני בדרום.
שטח המחוז היה כ-525 קמ"ר, אדמה פורייה בדגנים, שעורה ודוחן.
על פי וחושטי בגרטיוני, ממזרח - מצודת בודווי (ბოდავის ციხე) והר טיני ( ტინის მთა), ממערב - הר גרמיסחווי ורכס אלווי , מצפון - הר צ'רתלי (ჭართლის მთა).
ההתיישבות האנושית הראשונה באזור רמת בזלתי מתוארכת לתקופת האבן.
בזלתי נזכרת לראשונה בתיאור גאורגי מימי הביניים המוקדמים של שלטונו של מיריאן הראשון , המלך השני ברשימת המלוכה המסורתית של כארתלי (איבריה) ברשומות הגאורגיות, ששלט בערך במאה ה-2 לפנה"ס.
האזכור מתאר בזיזה של בזלתי על ידי שבט קווקזי בשם דזורדזוק .
על פי לאונטי מרובלי, הצליח המלך מיריאן הראשון, מלך ממלכת איבריה, להביס את שבטי הדזורדזוקים (אבותיהם של הצ'צ'נים והאינגושים ), שפלשו למחוזות קאחתי ובזרתי, והדף אותם לשטחם.
כתוצאה מהניצחון, הצליח מיריאן, לבנות מערך ביצרים במעבר דריאל, שאבטח את הגבולות הצפוניים של הממלכה.
בזלתי מוזכרת גם ביצירה אשׁחָרַהָצוּיִץ ("גאורגרפיה"), יצירה ארמנית מהמאה השביעית המיוחס לאנניה משיראק .
הסופר המוסלמי בן המאה התשיעית, אחמד אל-בלאד'רי, מדווח על הכיבוש הערבי של בזלתי (Bāzalīt).
מאה שנה לאחר מכן, באמצע המאה העשירית, בזלתי והאזורים האסטרטגיים הסמוכים בין נהרות כסאני ואראגווי (במיוחד מצודת לוֹצוֹבָּאן ) הפכו לשטח מריבה בין שליטי אבסגיה וקאחתי.
בשלהי המאה ה-13, בזלתי נכבשה על ידי המונגולים שנלחמו בדוד השמיני, מלך גאורגיה .
המפקד המונגולי (ארמני במוצאו) חוטלובוגה , החריב את בזלתי ומחוזות אחרים בגאורגיה.
עם הופעתה של דוכסות אראגווי , בזלתי הפכה לאחד המחוזות העיקריים שלה והייתה לאזור מתקדם מבחינה פוליטית וכלכלית.
בזל 2 היא תקינה (רגולציה) בינלאומית בנושא ניהול סיכונים בגופים פיננסיים (בנקים, חברות אשראי, אגודות בניין הנותנות משכנתאות וכו').
קדמה לה תקינה בינלאומית שנקראה בזל 1.
שם התקנות נגזר משם העיר בזל בשווייץ בה יושבת הוועדה.
התקנות הורחבו לאחר המשבר הכלכלי העולמי (2008) אך נותרו בתוקפן, ורק חלק מהן עודכן בתקנות בזל 3.
תקנות בזל עוסקות בניהול סיכונים פיננסיים:
בזל 1 קיימת מ-1988 ועוסקת בסיכוני הון (Capital Risks).
כך למשל: בנקים חייבים, על פי רגולציה זו בהקצאת "רזרבה" כספית של 8% לפחות מפעילותם העסקית, על מנת לענות על מצבים של אי-החזרת הלוואות.
בזל 2 מנסה לשפר את ניהול הסיכונים ולשקף באופן קרוב יותר למציאות את היחס בין הסיכונים והקצאת ההון הנדרשת.
לצורך כך היא מרחיבה את ניהול הסיכונים גם לסיכונים תפעוליים (Operational Risks) ולסיכוני שוק (Market Risks), בנוסף לסיכוני הון.
בזל 3 קובע סטנדרטים להלימות ההון של בנקים, מבחני קיצון ודרישות נזילות.
תקנות בזל 3 נועדו לחזק את דרישות ההון מהבנקים על ידי הגדלת דרישות ההון המינימליות, החזקת נכסים נזילים באיכות גבוהה והקטנת המינוף הבנקאי.
על התקינה חתומות יותר מ-100 מדינות.
בהן המדינות המובילות בכלכלה ובבנקאות העולמית.
גם מדינת ישראל חתומה עליה ובנק ישראל הוציא תקנות מקומיות הקרויות הוראות ניהול בנקאי תקין 310, שכוללות תרגום של דרישות בזל 2 עם התאמות ייחודיות לישראל.
המודל העסקי של בנקים וגופים פיננסיים אחרים מבוסס על אופטימיזציה של ניהול הכספים שברשות הגוף הפיננסי ועל גביית עמלות על שירותים.
כמו כל מודל הוא מבוסס על הנחות, שכשאינן מתממשות קיימים סיכונים.
כאשר מתממש סיכון עשויים הרווחים לקטון, או להיווצר הפסדים.
על מנת שהמודל העסקי ימומש באופן מוצלח נדרש גם ניהול סיכונים אפשריים.
הבנקים הם גוף החשוף במיוחד לסיכונים, משום שיש להם גם התחייבויות למפקידים.
מאחר שפעילותם העסקית של הבנקים מבוצעת תוך מינוף, קרי האשראי שהם נותנים גבוה בהרבה מהונם העצמי, הרי שהענקת אשראי בלתי מבוקרת עלולה להביא להתמוטטותם.
כך גם מעילה בהיקף גדול.
ניהול סיכונים משמעו: הגדרת סוגי הסיכונים, הגדרת ההסתברות להתממשותם וגודל הנזק הצפוי, הערכות למניעתם או לאיתור מהיר שלהם, ותגובה לאפשרות התממשות הסיכון.
משמעות סיכון של אי-החזרת הלוואה הניתנת ללקוח היא:
ניסיון לזהות לווים בעלי סיכון לפני מתן הלוואה על מנת לא לתת להם הלוואה כלל או לתת להם הלוואה בתנאים מחמירים.
מנגנון ערבויות להחזר ההלוואה באמצעות ערבים או שעבוד נכסים.
מעקב אחרי התשלומים והתראה במקרה של אי-תשלום.
זיהוי הסיבה לאי-התשלום במקרה של המשך אי-תשלום למרות ההתראה (כגון: חוסר יכולת כספית להחזר, אי-תשלום מכוון).
פעולה מתאימה לסיבת אי-התשלום לצורך קבלת החזר הכספים.
למשל: פניה לערבים במקרה של חוסר יכולת, מימוש נכסים פיננסיים משועבדים במקרה של חוסר רצון לשלם.
מזעור הנזקים, אם לא ניתן לקבל החזר מלא.
פרט לניהול סיכון בודד קיים מגוון רחב של סיכונים מסוגים שונים.
חלקם סיכונים, שאינם מתוך כוונת זדון (למשל טעויות פקידי, כלכלני או תוכניתני הבנק) וחלקם, כמו במקרה המעילה בבנק למסחר או במקרה אנרון מתוך כוונת זדון (גנבה, שוד, ניצול פרצות באבטחת מידע, חריגות מכוונות מסמכות).
תקנות בזל 2 הן מסגרת (Framework).
מוגדרים שלושה סוגים עקרוניים של סיכונים: הון, שוק ותפעוליים.
מוגדרות רמות שונות של עמידה בסיכון, המייצגות רצף של מידת התחכום בטיפול בסיכונים.
נדרשת הקצאה של רזרבה כספית למקרה של התממשות סיכונים.
ככל שרמת העמידה בדרישות הרגולציה גבוהה יותר, נדרשת הקצאה כספית נמוכה יותר, משום שההסתברות להתממשות הסיכונים קטנה יותר.
יש הגדרה של קווים מנחים (Guide Lines).
אין הגדרה קשיחה של הדרישות.
ההנחה היא שהרגולטור המקומי, יוסיף נדבך של הגדרה - המשמעות היא שבמדינות האיחוד האירופי יהיו שתי רמות של הגדרה מקומית: רמה של האיחוד האירופי ורמה של הבנק המרכזי של אותה מדינה.
בישראל קיימת רגולציה המקומית הנקראת [ניהול בנקאי תקין 357] שקיימת חפיפה חלקית בין דרישותיה ודרישות בזל 2.
הטיפול בסיכונים מבוסס על שלושה נדבכים (Three Pillars): הקצאת הון מינימלית, בקרה לצורך תפיסה כוללת של הסיכונים מעבר לדרישות, גילוי ציבורי של גישת ניהול הסיכונים של הארגון הפיננסי.
הקצאת הון מינימלית (Minimum Capital Requirements) - הקצאת ההון הנדרשת עבור שלושת הסיכונים (סיכוני הון, סיכוני שוק וסיכונים תפעוליים).
יסוד זה מתייחס לשיטות החישוב של הקצאת ההון, על פי הרמות השונות של עמידה בדרישות.
בקרה לצורך תפיסה כוללת של הסיכונים מעבר לדרישות (Supervisory Review) - כוללת שלושה מרכיבים: תהליך למדידת ההתאמה הכוללת למידת הסיכון, בקרה פנימית של הערכות ההון הנדרש להקצאה ובקרה לגילוי מוקדם ולהתערבות מוקדמת במקרה של סיכון לנפילה מתחת למינימום ההקצאה ההולמת את הסיכון.
גילוי ציבורי של גישת ניהול הסיכונים של הארגון הפיננסי (Disclosure) - כפוף להחלטה ניהולית של כל ארגון באיזה מדיה יפורסמו הנתונים.
קרוב לוודאי שייכללו בדווחי הנהלת חשבונות ודווחים רגולטוריים מקומיים נדרשים.
לדוגמה יכולים גם להופיע גם באתר האינטרנט של אותו ארגון פיננסי.
סיכוני הון (Capital Risks) - המונח סיכוני הון מוחלף לפעמים גם במונח סיכוני אשראי (Credit Risks).
מונח חליפי זה מתאר את מהות סיכון זה: אפשרות של אי-תשלום על אשראי שניתן על ידי הבנק.בגישה הסטנדרטית חישוב הסיכון נעשה ברמה כוללת של הבנק, על פי קריטריון חיצוני (למשל: דירוג האשראי שלו).בגישות ה Internal Rating הערכת הסיכון מבוססת על מדדים פנימיים של הבנק להערכת הסיכונים.
מדדי הסיכון מחולקים לפי סוגי נכסים וסוגי סיכונים.
קיימות שתי גישות כאלה בסיסית ומתקדמת.בגישה הבסיסית חלק מהמידע להערכת הסיכון עשוי לבוא מגורמים חיצוניים.
בגישת המתקדמת כל המידע מקורו בבנק.
סיכוני שוק (Market Risks)- סיכונים הנובעים מתנודות מחירים בשוק ההון - בגישה של Basic Indicator Approach ההקצאה הכספית הנדרשת למענה לסיכוני שוק מחושבת על פי אחוז מהרווחים הכוללים של הבנק.בגישת ה Standardized Approach הבנק מבצע הקצאה בנפרד לכל תחום עסקים, בהתאם להערכת רמת הסיכון הייעודית לאותו תחום.
בגישת ה Advanced Measurement Approach נעשית הערכת סיכונים מפורטת יותר, על פי מודל פנימי של הבנק.
מודל זה מאפשר הקצאה כספית על פי הערכות הבנק, בתנאי שניתן להוכיח שהערכות הסיכונים הן סבירות.
בגישה הסטנדרטית מתבססים מפרידים בין קווי עסקים, כשלכל אחד מהם ניתן פרמטר שונה על פי מידת הסיכון המשוערת שלו.בגישת ה AMA נעשית הערכת סיכונים מפורטת יותר, על פי מודל פנימי של הבנק.
מודל זה מאפשר הקצאה כספית על פי הערכות הבנק, באישור הרגולטור
טכנולוגיית המידע היא מרכיב מהותי בהקשר זה.
טכנולוגיית המידע באה לידי ביטוי במספר היבטים:
מרבית הנתונים הבסיסיים נמצאים במערכות המידע של הבנקים.
את הנתונים החסרים יהיה צורך לשלב במערכות המידע.
חישוב, מדידה וניתוח של הסיכונים מתבצעים באמצעות מערכות ממוחשבות או מוצרי תוכנה ייעודיים.
התגוננות מפני חלק מהסיכונים נעשית באמצעות מערכות מידע.
מערכות המידע עצמן ותהליכי תפעולן עשויים להוות סיכונים תפעוליים.
התנהגות עובדים במערכות המידע, עשויה להוות סיכון - הכוונה היא הן לסיכונים במזיד (למשל: פשעי מחשב) והן בשוגג (למשל: טעויות חישוב בתוכנת אפליקציה).
בזלת תולאיטית היא סלע יסוד, סוג של בזלת.
כמו כל סוגי הבזלת, הסלע מכיל בעיקר קלינופירוקסן (בדרך כלל אוגיט) בתוספת פלגיוקלז (בעיקר לברדוריט) בתוספת מעט תחמוצות ברזל-טיטניום.
בנוסף יכולים להופיע בבזלת תולאיטית אורתופירוקסן או פיג'וניט, ואוליבין, מינרל נדיר בבזלת תולאיטית, יופיע תמיד כשהוא מוקף באחד משני סוגי פירוקסן עניים בסידן אלו.
תיתכן גם הופעת קוורץ או טרידימיט בבזלת תולאיטית שבה מסת האם היא דקת גרגיר, אבל לא פלדשפטואידים.
בסלעים תולואיטיים תיתכן מסת אם זגוגית עדינה, כמו בסוגים אחרים של בזלת.
מנקודת המבט הכימית מתוארים סלעים אלו כבזלות תת-אלקליניות, כלומר הן מכילות פחות (Na2O ו-K2O) לכמות זהה של SiO2 בהשוואה לבזלת אלקלית.
תחום הבזלות המשורטט תוך שימוש במשתנים כימיים אלו מוצג במיון TAS, ובהבדל שבין סוגי הבזלות דנים לה מאטרה (Le Maitre) ואחרים (2002).
האיגוד הבינלאומי למדעי הגאולוגיה (IUGS) ממליץ להעדיף להשתמש במונח "בזלת תולאיטית" במקום במונח "תולאיט".
מאגמה המשמשת מקור לבזלת היא תוצר התכה חלקית של פרידוטיט ונוצרת על ידי התכה עקב תת-לחץ במעטפת כדור הארץ, תהליך שבו נוצרים סלעי יסוד.
בזלת תולאיטית היא הסלע הגעשי הנפוץ ביותר על פני כדור הארץ, כיוון שהיא נוצרת בהרי געש תת-ימיים ברכסים מרכז אוקייניים ומהווה את עיקר התכולה של הקרום הימי המכונה גם "שכבת הבזלת" או "Sima" (ע"ש המרכיבים הנפוצים בה: Si - צורן, Ma - מגנזיום).
"MORB" - (ראשי תיבות באנגלית של Mid Ocean Ridge Basalt – בזלת של הרכס המרכז אוקייני) היא סוג של בזלת תולאיטית דלה יחסית ביסודות שאינם תואמים.
לעומת זאת, בזלת אלקלית אינה אופיינית לרכסים האוקייניים, ומתפרצת בחלק מהאיים באוקיינוס ועל היבשות, אם כי גם הבזלת התוליאטית יכולה להיווצר בתנאים אלו.
הכינוי שניתן לסוג בזלת זה מקורו במקום בו היא זוהתה לראשונה, העיירה תולי (Tholey) במחוז זנקט ונדל (Sankt Wendel), כ-30 קילומטרים צפונית לזארבריקן בירת חבל הסאר שבגרמניה.
אם כי, על פי ההגדרות הפטרולוגיות המודרניות, הבזלת שליד העיירה דווקא אינה בזלת תולאיטית.
השימוש העיקרי בבזלת תולאיטית הוא כאבני ריצוף בכבישים וכתשתית חצץ למסילות ברזל.
באפריל 2025 נמכרה החברה לחברת וואן טכנולוגיות.
מוקדי שירות, במתן מענה לפניות טלפוניות לקבלת שירות, כגון קביעת תור ובירור כספי.
מוקדי מכירות: מתן שירותי טלמרקטינג.
מוקדי תמיכה טכנית: מתן תמיכה טכנית מרחוק לתפעולן של מערכות שונות.
מוקדי פניות הציבור: מתן מענה לפניות הציבור בדרכי התקשורת השונות (טלפון, מכתב, דואר אלקטרוני וכו').
בבזק און ליין כ-1,200 עמדות Contact Center וכ-2,000 נציגי שירות ומכירות הפועלים משני מרכזים עיקריים: בבאר שבע – האתר העיקרי והגדול של החברה, בקריית מלאכי – מוקד הפעיל משנת 2004, בו מצויים גם משרדי ההנהלה של החברה.
באפריל 2025 נמכרה החברה לחברת וואן טכנולוגיות תמורת 33.6 מיליון ש"ח.
בזמן שישנת הוא סרט קולנוע אמריקאי מסוגת קומדיה רומנטית משנת 1995 בבימויו של ג'ון טרטלטאוב.
בסרט מככבים סנדרה בולוק, ביל פולמן ופיטר גלאגר.
לוסי אלינור מודרץ (סנדרה בולוק) צעירה ערירית, היא קופאית ברכבת העילית של שיקגו, המתאהבת בנוסע קבוע שעובר בדלפקה, פיטר קאלאהן (פיטר גלאגר).
היא נאלצת לעבוד בחג המולד, ופיטר העובר שם נשדד על ידי שני גנבים שמשליכים אותו למסילת הרכבת.
לוסי ממהרת להציל אותו מהרכבת.
כשהם מגיעים לבית החולים, הרופאים מסרבים לתת ללוסי להיכנס כדי לראות את פיטר כיוון שהיא לא קרובת משפחה, ומתוך ייאוש היא אומרת לעצמה שהיא הייתה אמורה להתחתן איתו.
אחת האחיות שומעת את זה, וכשמשפחת קאלהאן מגיעה כדי לבקר את פיטר, היא מספרת להם על ארוסתו של פיטר, לוסי.
בני המשפחה שמחים לדעת שלפיטר יש ארוסה שמתחבבת עליהם מיד, ולוסי לא מצליחה להעמיד אותם על טעותם.